મંગળવારે, રશિયાના સૈન્ય વિભાગનું પ્લેન સીરિયામાં ક્રેશ થઇ ગયું છે. આ ઘટનામાં 26 પેસેન્જર સમેત 6 ક્રૂ મેબર્સ મળીને કુલ 32 લોકોની મોત થઇ છે. જાણકારી મુજબ રશિયાની સેનાનું ટ્રાંસપોર્ટ પ્લેન સીરિયાના તટીય શહેર લતાકિયા પાસે સ્થિત રશિયાના એરબેઝ પર લેન્ડ કરી રહ્યું હતું. ત્યારે આ ઘટના બની હતી. આ દરમિયાન પ્લેન ક્રેશ થયું હતું. પ્લેન ક્રેશ થવાના કારણે રશિયાના જવાનોનું મોત થયું હતું. જો કે રશિયાની સેનાએ આ મામલે હજી સુધી કોઇ અધિકૃત જાણકારી નથી આપી. પણ સામે આવેલ જાણકારી મુજબ પ્લેન ટેકનિકલ કારણોના લીધે ક્રેશ થયું હોવાનું બહાર આવ્યું છે.